**Zápisnica zo zasadnutia Vedeckej rady Ústavu slovenskej literatúry SAV, v. v. i.,**

z dňa 21. 6. 2024

Zasadnutie sa uskutočnilo online formou cez platformu Google Meet.

**Prítomní členovia a členky Vedeckej rady:** Martin Golema, Jana Piroščáková, Ľubica Schmarcová (predsedníčka VR), Miroslava Vallová

**Ospravedlnený:** Vladimír Barborík

**Program:**

1. Otvorenie

2. Schválenie programu zasadnutia

3. Prerokovanie návrhu projektu APVV *Spoločnosť, pamäť identita. Tri desaťročia slovenskej literatúry*

**K bodu 1:**

Predsedníčka Vedeckej rady Ústavu slovenskej literatúry SAV, v. v. i. (ďalej „VR“), Ľ. Schmarcová, otvorila zasadnutie VR o 9:30.

**K bodu 2:**

Členovia VR jednohlasne odsúhlasili program rokovania.

**K bodu 3:**

Členovia a členky VR prerokovali návrh grantového projektu APVV *Spoločnosť, pamäť identita. Tri desaťročia slovenskej literatúry*, ktorý za Ústav slovenskej literatúry SAV, v. v. i., ako hlavnú riešiteľskú organizáciu podáva Mgr. Viliam Nádaskay, PhD. Členovia a členky VR sa v diskusii zhodli, že projekt je zmysluplný cieľmi, zameraním i obsahom, je kvalitne spracovaný so širokým metodologickým inštrumentáriom. Nadväzuje na výskumné aktivity členov riešiteľského kolektívu v posledných rokoch, ktorý zložením zodpovedá zameraniu projektu.

***Uznesenie č. 1***

*Vedecká rada Ústavu slovenskej literatúry SAV, v. v. i., prerokovala návrh projektu* APVV *Spoločnosť, pamäť identita. Tri desaťročia slovenskej literatúry*  (vedúci projektu Mgr. Viliam Nádaskay, PhD.) a *odporúča uchádzať sa o podporu projektu v agentúre APVV.*

V Bratislave 21. 6. 2024

Zapísala: Jana Piroščáková

Overila: Ľubica Schmarcová

 Mgr. Ľubica Schmarcová, PhD.

predsedníčka Vedeckej rady

Ústavu slovenskej literatúry, v. v. i.